Generálna prokuratúra
Slovenskej republiky

III GO 77/25/1000

Zbierka služobných predpisov
generálneho prokurátora
Slovenskej republiky
Por. č. 16/2025

P R Í K A Z 

generálneho prokurátora Slovenskej republiky

z 11. decembra 2025

 o základných zásadách manipulácie s limitovanou informáciou v pôsobnosti prokuratúry Slovenskej republiky

Podľa § 10 ods. 2 zákona č. 153/2001 Z. z. o prokuratúre v znení neskorších predpisov a § 3a a § 8 ods. 1 a ods. 2 písm. b) zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov vydávam tento príkaz:

Článok 1
Úvodné ustanovenia

Tento príkaz upravuje postup Generálnej prokuratúry Slovenskej republiky, krajských prokuratúr a okresných prokuratúr pri manipulácii s limitovanou informáciou.

Článok 2
Základné zásady manipulácie s limitovanou informáciou

(1)	Limitovaná informácia nie je utajovanou skutočnosťou podľa osobitného predpisu,) ale jej obsah alebo účel určenia si vyžadujú osobitné pravidlá manipulácie.

(2)	Určiť informáciu ako limitovanú) je možné len v oblastiach podľa osobitného predpisu.) V pôsobnosti prokuratúry môže byť limitovaná informácia určená len v oblastiach, ktoré generálny prokurátor Slovenskej republiky (ďalej len „generálny prokurátor“) vymedzil v Zozname utajovaných skutočností v pôsobnosti prokuratúry Slovenskej republiky.) Osobou oprávnenou určiť informáciu ako limitovanú je jej pôvodca, ktorým je prokurátor.

(3)	Limitovanou informáciou je aj taká informácia, ktorú cudzia moc poskytla orgánu verejnej moci alebo subjektu plniacemu úlohy v oblasti zabezpečenia verejného poriadku, bezpečnosti alebo obrany Slovenskej republiky podľa osobitného predpisu v rámci medzinárodnej justičnej spolupráce a ktorá je označená spôsobom, z ktorého sú zrejmé obmedzenia týkajúce sa jej zverejnenia alebo sprístupnenia alebo ktorá obsahuje osobitné pravidlá manipulácie, z ktorých vyplývajú obmedzenia týkajúce sa jej zverejnenia alebo sprístupnenia.

(4)	Ochranu limitovanej informácie počas manipulácie zabezpečuje oprávnená osoba, ktorá má prístup k limitovanej informácii najmä tým, že neumožní jej sprístupnenie nepovolanej osobe.

(5)	Oprávnené osoby podľa odseku 4 sú povinné zachovávať mlčanlivosť) o všetkých limitovaných informáciách, s ktorými sa oboznámili, o čom podpíšu vyhlásenie o mlčanlivosti. Povinnosť zachovávať mlčanlivosť trvá počas doby ochrany limitovanej informácie, a to aj po pominutí potreby a zániku dôvodu oboznamovať sa s limitovanou informáciou, ak nedošlo k zbaveniu povinnosti mlčanlivosti. O zbavení povinnosti mlčanlivosti môže rozhodnúť generálny prokurátor.) Vzor vyhlásenia o mlčanlivosti je uvedený v prílohe č. 1. 

(6)	Ak ďalej nie je ustanovené inak, na manipuláciu s limitovanou informáciou, ktorá je registratúrnym záznamom,) sa vzťahuje osobitný predpis.)

Článok 3
Označovanie limitovanej informácie a osobitné požiadavky alebo obmedzenia manipulácie s limitovanou informáciou

(1)	Každá limitovaná informácia sa označuje slovom „LIMIT“ už pri jej vytváraní, a to na každej strane v hornej a dolnej časti; prázdne strany sa neoznačujú. Ak limitovaná informácia obsahuje prílohu, ktorá obsahuje limitovanú informáciu, príloha sa označuje spôsobom podľa prvej vety. Ak sa limitovaná informácia skladá z rôznych častí, časť obsahujúcu limitovanú informáciu je možné označiť na začiatku a na konci takejto časti slovom „LIMIT“ v hranatých zátvorkách. Vzor registratúrneho záznamu, ktorý obsahuje limitovanú informáciu, je uvedený v prílohe č. 2.

(2)	Označenie elektronickej limitovanej informácie sa vykoná slovom „LIMIT“ na začiatku názvu súboru, aby bolo možné identifikovať limitovanú informáciu bez nutnosti oboznámenia sa s jej obsahom. 

(3)	Pôvodca môže rozhodnúť o osobitných požiadavkách alebo obmedzeniach manipulácie s limitovanou informáciou, a to najmä o rozsahu a spôsobe jej distribúcie. Osobitné požiadavky alebo obmedzenia manipulácie s limitovanou informáciou sa uvedú na prvej strane limitovanej informácie spravidla pod označenie „LIMIT“. O zmene alebo zrušení osobitných požiadaviek alebo obmedzení manipulácie s limitovanou informáciou rozhoduje pôvodca. Každú zmenu alebo zrušenie osobitných požiadaviek alebo obmedzení manipulácie s limitovanou informáciou pôvodca bezodkladne a preukázateľne oznámi všetkým adresátom, ktorým bola doručená. Adresát o tejto skutočnosti preukázateľne oboznámi všetky osoby, ktoré majú prístup k limitovanej informácii.

(4)	Ak pôvodca rozhodne o zrušení určenia informácie za limitovanú, zabezpečí zreteľné vyznačenie tejto skutočnosti na limitovanej informácii tak, aby bolo zrejmé jej pôvodné označenie a oznámi zrušenie takéhoto určenia všetkým adresátom, ktorým bola limitovaná informácia doručená.

(5)	Pôvodca zabezpečí zaevidovanie limitovanej informácie do zoznamu limitovaných informácií spolu s odôvodnením takéhoto určenia. Zoznam limitovaných informácií vedie bezpečnostný zamestnanec alebo vedúcim prokurátorom poverená osoba. Vzor zoznamu limitovaných informácií je uvedený v prílohe č. 3.

(6)	Pôvodca
a)	rozhodne o dobe trvania ochrany limitovanej informácie,
b)	pravidelne prehodnocuje dôvody trvania určenia informácie za limitovanú informáciu, najneskôr pred uzatvorením spisu, k 31. decembru kalendárneho roka, v ktorom bola informácia určená za limitovanú informáciu alebo raz za kalendárny rok; prehodnotenie sa uvedie písomne interným registratúrnym záznamom,
c)	bezodkladne zruší toto určenie, ak pominie dôvod určenia informácie za limitovanú informáciu a informuje o tom všetkých, ktorým bola limitovaná informácia sprístupnená.

Článok 4
Ukladanie limitovanej informácie

(1)	Limitovaná informácia sa ukladá v priestoroch prokuratúry v zamknutom úschovnom objekte. 

(2)	Ak je to nevyhnutné, s limitovanou informáciou možno manipulovať mimo priestorov prokuratúry tak, že osoba oprávnená pristupovať k limitovanej informácii má limitovanú informáciu pod neustálym dozorom alebo zabezpečí uloženie limitovanej informácie v uzamknutom úschovnom objekte.

(3)	Elektronické dokumenty obsahujúce limitované informácie sa chránia prístupovými právami a bezpečnostnými opatreniami informačných systémov.

Článok 5
Distribúcia limitovanej informácie

(1)	Limitovanú informáciu možno spracovať a distribuovať elektronicky prostredníctvom technických zariadení, ktoré musia zabezpečovať aspoň jednoznačnú identifikáciu používateľa. 

(2)	Ak je nevyhnutné distribuovať elektronickú limitovanú informáciu prostredníctvom telekomunikačných prostriedkov, napríklad faxom alebo e-mailom, musí byť odosielateľovi menovite známa osoba príjemcu a táto limitovaná informácia musí byť zaslaná len na jeho e-mailovú adresu, a to aj v prípade, ak existuje na doručenie limitovanej informácie iba generická adresa. Pre prenos elektronickej limitovanej informácie na prokuratúre prostredníctvom e-mailu sa vyžaduje, aby limitovaná informácia bola šifrovaná prostredníctvom záložky „voľby doručenia“ v softvérovej platforme NOTES. Pre prenos elektronickej limitovanej informácie mimo prokuratúry sa vyžaduje, aby limitovaná informácia bola chránená heslom, ktoré musí byť poskytnuté iným spôsobom prenosu ako e-mailom, napríklad prostredníctvom  SMS správy alebo telefonicky.

(3)	Pri distribúcii limitovanej informácie prostredníctvom poštovej prepravy, kuriérskej služby alebo osobne do vlastných rúk sa na obálke uvedie označenie slovom „LIMIT“. Limitovaná informácia sa následne vloží do ďalšej obálky bez označenia slovom „LIMIT“ a vyznačí sa údaj o osobe, a to meno a priezvisko osoby alebo aj jej funkcia a adresa odosielateľa. Limitovaná informácia sa odosiela spôsobom umožňujúcim sledovanie zásielky, napríklad doporučene.   

(4)	Ak komunikačné systémy a informačné systémy, pomocou ktorých sa manipuluje s limitovanou informáciou, spĺňajú požiadavku na zabezpečenie integrity, dôvernosti a dostupnosti limitovanej informácie, tak si nevyžadujú prísnejšie technické opatrenia na zabezpečenie ochrany ako štandardné opatrenia na ochranu siete.

Článok 6
Sprístupnenie limitovanej informácie

(1)	Limitovanú informáciu sprístupňuje ten, kto ju za limitovanú informáciu určil.

(2)	Limitovanú informáciu nemožno sprístupniť neurčitému okruhu osôb prostredníctvom telekomunikačných a masovokomunikačných prostriedkov alebo iným obdobným spôsobom. Limitovaná informácia sa nesprístupňuje podľa osobitného predpisu.) 
Článok 7
Ďalšie opatrenia

(1)	Limitovanú informáciu možno rozmnožiť, vyhotoviť jej preklad alebo transformovať limitovanú informáciu do inej podoby, ak generálny prokurátor v zásadách manipulácie s limitovanou informáciou) alebo v osobitných požiadavkách alebo obmedzeniach manipulácie s limitovanou informáciou neustanovil inak.

(2)	Ak má príslušný archív vytvorené podmienky na zabezpečenie ochrany limitovanej informácie,) limitovaná informácia s trvalou dokumentárnou hodnotou) sa takémuto archívu odovzdá; inak ochranu limitovanej informácie zabezpečí prokuratúra, v pôsobnosti ktorej sa limitovaná informácia nachádza.

Článok 8
Účinnosť

Tento príkaz nadobúda účinnosť 1. januára 2026.

podpis
Dr. h. c. JUDr. Maroš Žilinka, PhD.
generálny prokurátor Slovenskej republiky

Príloha č. 1
k príkazu generálneho prokurátora
Slovenskej republiky
por. č. 16/2025

Vzor
____________________
Označenie prokuratúry

______________________
         číslo spisu                                                           Bratislava  

VYHLÁSENIE O MLČANLIVOSTI

          titul, meno a priezvisko

 funkcia – pracovné zaradenie na prokuratúre

týmto vyhlasujem, že som si vedomý(á) povinnosti zachovávať mlčanlivosť o všetkých limitovaných informáciách, s ktorými som sa oboznámil(a) v pôsobnosti (označenie prokuratúry) podľa § 3a ods. 11 zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

Povinnosť zachovávať mlčanlivosť o informácii označenej ako „LIMIT“ trvá počas doby ochrany limitovanej informácie, a to aj po pominutí potreby alebo zániku dôvodu oboznamovať sa s limitovanou informáciou, ak nedošlo k zbaveniu mlčanlivosti.

....................................................
               podpis

Príloha č. 2
k príkazu generálneho prokurátora
Slovenskej republiky
por. č. 16/2025

Vzor

Formálne náležitosti limitovaného registratúrneho záznamu

______________________
Označenie prokuratúry

LIMIT
Osobitné požiadavky 
alebo obmedzenia

		ZUS    XY

                                                                                   Číslo exempláru: 
ADRESÁT                                                                  Počet listov (vrátane príloh):
z toho:
Počet príloh/počet listov príloh:
Počet utajovaných predmetov/      
hmotných nosičov:

Prílohy len pri exemplári č. 1

Váš list číslo/zo dňa           Naše číslo                          Vybavuje/linka                    Bratislava
                                           I GO-L-2025/1000-1

Vec:
Stručný názov

Text text text text text text text text text text text text text text text text text text text text text text text text text text text text text text text text text text text text text text text text text text text text text text text text text text text text text text. 

[LIMIT] Text text text text text text text text text text text text text text text text text text text text text text text text text text text text text text text text text text text. [LIMIT]

LIMIT
Formálne náležitosti limitovaného registratúrneho záznamu – druhá strana

LIMIT
číslo registratúrneho záznamu

Text text text text text text text text text text text text text text text text text text text text text text text text text text text text text text text text text text text. 

                                                                                                          podpis
                                                                                             titul, meno a priezvisko
                                                                                                         funkcia

ROZDEĽOVNÍK:

Exemplár č. 1: ...............................
Exemplár č. 2: ...............................
Exemplár č. 3: ...............................
Exemplár č. 4: ...............................
Exemplár č. 5: ...............................

LIMIT
Formálne náležitosti prílohy limitovaného registratúrneho záznamu 

LIMIT

číslo registratúrneho záznamu
001/D

číslo registratúrneho záznamu
001/D

LIMIT

LIMIT

Príloha č. 1

                                       LIMIT

číslo registratúrneho záznamu 

001/D

ríoha č. 1

Príloha č. 3
k príkazu generálneho prokurátora
Slovenskej republiky
por. č. 16/2025

Vzor

Zoznam limitovaných informácií

Por. č.
	
Dátum prijatia/
vytvorenia
	
Zaslal/Vytvoril	

Vec	

Dôvod určenia za  limitovanú informáciu			
		
kto	
dňa	
číslo prijatého/
vytvoreného limitovaného registratúrneho záznamu	
počet listov
(vrátane príloh) 	
počet exemplárov
			Číslo spisu	Poznámka	
1	2	3	4	5	6	7	8	9	10	11